Musulmai sun yi taron addu’a kan Coronavirus a Kano – Freedom Radio Nigeria
Musulmai sun yi taron addu’a kan Coronavirus a Kano
Shamsu Da'u Abdullahi
Gidauniyar Sheikh Karibullah Nasiru Kabara, ta gudanar addu’a ta musamman dangane da cutar Corona Virus , da ta addabi al’ummar duniya baki daya.
Taron addu’ar ya samu halartar dumbin al’ummar Musulmi duk da kiraye -kirayen da masana harkokin kiwon lafiya ke yi , na rage mu’amala a cikin mutane don rage yaduwar cutar, an kuma gudanar da taron ne a rufafen dakin taro na filin wasa na Sani Abachi dake Kofar Mata.
Da yake jawabi a wajen taron addu’ar Shugaban Darikar Kadiriya na Africa, Sheikh Karibullah Nasiru Kabara, ya ce kaucewa tafarkin Ubangiji Allah (SAW) ya sanya yawaitar cututtuka masu addabar mutane ,kasancewar addinin Musulunci yazo da tsarin rayuwa mai inganci wacce da zarar an bi tafarkin ta zata datar da al’umma.
Kano : Ma’aikatu 2 za su hada kai don yaki da cutar Coronavirus
Kano: Babu rahoton bullar cutar COVID-19 -Dr, Aminu Tsanyawa
Sheikh Karibullah, ya yi kira ga al’umma da su ji tsoron Allah, tare da yawaita tuba da kula da tsaftar muhali domin kare kansu da kwayar cutar ta Corona.
A wajen taron Sarkin Kano Aminu Ado Bayero, wanda Dan Amar din Kano Alhaji Umar Shehu Harazimi, ya wakilce shi ya yi kira ga hakiman sa dasu yi duk mai yiwuwa wajen fadakarwa da gangamin wayar da kan jama’ar su don maganin cutar .
Shamsu Dau Abdullahi, wakilinmu da ya halarci taron addu’ar , ya rawaito cewa manyan malamai da sarakunan gargajiya da jami’an tsaro na daga cikin wanda suka hallarci taron addu’ar da ya gudana a yau Asabar .
Rashin taimakawa juna ke jawo talauci a Arewa –Kwamrad Dan Mulki
Na’ibin limamin masallacin Juma’a na Zam-Zam dake unguwar Hotoro, Malam Umar Mukhtar Hotoro, ya yi kira da jan hankalin al’umma wajen ci gaba da siffantuwa da halaye na kwarai don samun rabauta a wajen Ubangiji ta’ala.
Malam Umar Mukhtar Hotoro, ya yi kiran ne cikin Hudubar Sallar Juma’a da ya gabatar a masallacin.
Malamin ya ce ‘Shakka babu tausayawa tsakanin mawadata dake cikin al’umma zai taimaka, kuma Allah Subhanahu wata ala ka iya kallon wannan ayyuka don kawowa mutane kafatanin su sauki a cikin rayuwar su.
Malam Umar Mukhtar Hotoro, ya kara da cewa, akwai bukatar mutane su kaucewa ayyukan sabon Allah, kasancewar na daga cikin dalilan da Allah ke jarrabtar al’umma da musibu daban-daban.
Malam Umar Hotoro ya ce ya zama tilas mutane su dauki shawarwarin likitoci da muhimmancin gaske, don zama kandagarki daga wannan annoba ta cutar Corona da ta game duniya baki daya.
Umar Idris Shuaibu wakilinmu da ya halarci masallacin, ya ruwaito cewar Na’ibin limamin masallacin karkashin cibiyar addinin musulunci ta Jama’atul Wa’azu Wal Irshad, ya bukaci masu wadata daga cikin mutane da su zage dantse wajen tallafawa marasa karfi don samun saukin rayuwa, kasancewar harkokin tattalin arziki sun yi baya matuka wannan hali da ake ciki na Annobar Corona.